史上第一次有文獻記載「史察福」呢個地方係1067年嘅事。當時嘅古英語地名串法係strætfordi，字面解釋係「大路上嘅漫水橋」。呢條漫水橋係由倫敦去高車士打嘅羅馬大路中，要過李河嘅必經之路。附近嘅寶區亦都曾經用過stratford呢個名，所以史察福又會用estratford「東史察福」、statfordhamme「咸區嘅史察福」、或者abbeistratford「修道院史察福」，方便搞清楚兩條村。